พรรคกิจสังคม

พรรคกิจสังคม () ก่อตั้งขึ้นในวันที่ 4 พฤศจิกายน พ.ศ. 2517ประกาศกระทรวงมหาดไทย เรื่อง การจดทะเบียนพรรคการเมือง ราชกิจจานุเบกษา เล่ม 92 ตอนพิเศษที่ 193ง หน้า 217 วันที่ 18 กันยายน 2518 โดย หม่อมราชวงศ์คึกฤทธิ์ ปราโมช โดยให้ชื่อว่า "กิจสังคม" โดยแปลตรงตัวจากภาษาอังกฤษ โดยนำชื่อพรรคมาจากพรรคการเมืองนี้ในประเทศอังกฤษ 

พรรคมีสมาชิกที่ได้แจ้งต่อนายทะเบียนพรรคการเมืองไว้ จำนวน 27,413 คน และมีสาขาพรรคจำนวน 4 สาขาข้อมูลพรรคการเมืองที่ยังดำเนินการอยู่ ณ วันที่ 1 พฤศจิกายน 2560สืบค้นวันที่ 1 มกราคม 2561 และพรรคกิจสังคมจดทะเบียนอย่างเป็นทางการอีกครั้งเมื่อวันที่ 20 สิงหาคม พ.ศ. 2525 หลังจากที่มีพระราชบัญญัติพรรคการเมือง พ.ศ. 2524 ยกเลิกคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517

 รายชื่อนายกรัฐมนตรี 

 ประวัติพรรค 
พรรคกิจสังคมก่อตั้งขึ้นโดยสมาชิกพรรคประชาธิปัตย์ที่มีแนวคิดเสรีนิยมในปี พ.ศ. 2517 ภายใต้การนำของหม่อมราชวงศ์คึกฤทธิ์ ปราโมช ซึ่งเป็นอดีตเลขาธิการพรรคประชาธิปัตย์ หลังจากหม่อมราชวงศ์คึกฤทธิ์ลาออกจากตำแหน่งหัวหน้าพรรคเมื่อปลายปี พ.ศ. 2528 ได้มีการเลือกตั้งคณะกรรมการบริหารพรรคชุดใหม่ ในปลายปี พ.ศ. 2529 โดยมีอดีตรัฐมนตรีว่าการกระทรวงการต่างประเทศและอดีตรองหัวหน้าพรรคคือพลอากาศเอกสิทธิ เศวตศิลา และร้อยตำรวจเอกสุรัตน์ โอสถานุเคราะห์ เป็นหัวหน้าพรรคและเลขาธิการพรรคคนใหม่ 

โดยสภาพแล้วพรรคกิจสังคมเป็นพรรคการเมืองขนาดกลางค่อนไปทางเล็ก  มีจำนวน สส. ไม่มาก จึงมีบทบาทในการเป็นพรรคร่วมรัฐบาล หรือฝ่ายค้าน ภายหลังการยุติบทบาททางการเมืองของ ม.ร.ว.คึกฤทธิ์ ปราโมช พรรคกิจสังคมก็ได้มี มนตรี พงษ์พานิช เป็นหัวหน้าพรรค จากนั้นจึงเป็น สุวิทย์ คุณกิตติ อดีตสมาชิกพรรคอีกคนหนึ่ง ที่ยังมีบทบาททางการเมืองคือ สมศักดิ์ เทพสุทิน อดีตเลขาธิการพรรค

พรรคกิจสังคม ได้ฉายาจากสื่อมวลชนว่า "พรรคแสบ" (SAP) ซึ่งย่อมาจากชื่อภาษาอังกฤษของพรรค และประกอบกับลีลาการเล่นการเมือง ของ ม.ร.ว.คึกฤทธิ์ ปราโมช ที่แสบสันต์เป็นที่รู้จักกันดี

นอกจากนี้แล้ว พรรคกิจสังคม ยังเคยเอาชนะพรรคประชาธิปัตย์ ในพื้นที่ภาคใต้ อันเป็นพื้นที่ฐานเสียงเข้มแข็งของพรรคประชาธิปัตย์มาแล้ว ในการเลือกตั้ง ปี พ.ศ. 2522 (กิจสังคมได้ 18 เสียง, ประชาธิปัตย์ได้ 15 เสียง)

 บทบาททางการเมือง 
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคกิจสังคมลงเลือกตั้งครั้งแรก ได้ สส. เพียง 18 คน แต่สร้างประวัติศาสตร์ ให้แก่วงการการเมืองไทยทันที ด้วยการสามารถ พลิกกลับเป็นแกนนำจัดตั้งรัฐบาลได้ แทนที่ พรรคประชาธิปัตย์ ที่ได้จำนวน ส.ส. สูงสุด โดยอภิปรายตอบโต้นโยบายของ รัฐบาลพรรคประชาธิปัตย์ ของหม่อมราชวงศ์เสนีย์ ปราโมช จนในที่สุดสภามีมติไม่ให้นโยบายของรัฐบาลผ่าน พรรคประชาธิปัตย์ และ ม.ร.ว.เสนีย์ ปราโมช ได้แสดงความรับผิดชอบ ด้วยการไม่ขอรับตำแหน่ง พรรคกิจสังคมโดย ม.ร.ว.คึกฤทธิ์ ปราโมช จึงเป็นแกนนำจัดตั้งรัฐบาลขึ้นมาเอง โดยร่วมกับพรรคเล็กพรรคน้อยต่างๆ รวมถึง 22 พรรค จัดตั้งรัฐบาลขึ้นมา นับเป็นรัฐบาลที่มาจากพรรคผสม มากที่สุดในประวัติศาสตร์จนถึงปัจจุบัน โดยมีจุดเด่นเป็นนโยบายสาธารณะต่างๆ เช่น นโยบายเงินผันสู่ชนบท นโยบายให้รถเมล์วิ่งฟรี เป็นต้น

แต่รัฐบาลเสียงผสมหลายพรรค ก็ไม่สามารถไปรอดตลอดฝั่งได้ เพราะประสบปัญหาหลายอย่าง ประจวบกับสถานการณ์การเมืองในประเทศ ในขณะนั้นที่ยังรุ่มร้อน ในที่สุด ก็ต้องยุบสภา มีการเลือกตั้งใหม่ และก็เป็นพรรคประชาธิปัตย์ กลับมาเป็นรัฐบาลอีก แต่ก็อยู่ได้ไม่นาน เนื่องด้วยความร้อนแรง ของสถานการณ์การเมืองขณะนั้นยังไม่หาย จนในที่สุดก็เกิดเป็น เหตุการณ์ 6 ตุลาคม พ.ศ. 2519

หลังจากนั้น ม.ร.ว.คึกฤทธิ์ ปราโมช ก็ยังคงเล่นการเมือง และเป็นหัวหน้าพรรคกิจสังคมต่อไป ได้นำพรรคลงเลือกตั้งอีกหลายครั้ง  ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 พรรคกิจสังคมได้คะแนนเสียงมาเป็นลำดับหนึ่งถึง 96 เสียง แต่หัวหน้าพรรคคือ ม.ร.ว.คึกฤทธิ์ ปราโมช กลับไม่ได้รับเลือกตั้งเสียเองในเขต 2 เขตดุสิต กรุงเทพมหานคร จึงหันร่วมกับพรรคอื่นเช่น พรรคประชาธิปัตย์ พรรคชาติไทย สนับสนุน พลเอก เปรม ติณสูลานนท์ เป็นนายกรัฐมนตรีสมัยที่ 2

ความขัดแย้งภายในพรรคเกิดขึ้นเมื่อมีข่าวลือแพร่สะพัดว่าพลเอกอาทิตย์ กำลังเอก อดีตผู้บัญชาการทหารบกและผู้บัญชาการทหารสูงสุดเป็นผู้หนุนหลังพรรคอย่างลับ ๆ ภายในเดือนพฤษภาคม พ.ศ. 2529 ด้วยการสนับสนุนทางการเงินจากธุรกิจขนาดใหญ่ ทำให้ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ส่งผลให้พรรคสูญเสียที่นั่งในรัฐสภา และกลุ่มการเมืองในพรรคที่นำโดย บุญเท่ง ทองสวัสดิ์ ได้แยกตัวออกไปก่อตั้งพรรคสหประชาธิปไตย 

ในช่วงปี 2531 ที่กำลังจัดตั้งรัฐบาลยังไม่ลงตัวนั้น ก็มีการคาดหมายว่า ชาติชาย ชุณหะวัณ  จากพรรคชาติไทย และ สิทธิ เศวตศิลา จากพรรคกิจสังคม อาจได้มีแนวโน้มเป็นนายก แต่ต่อมาพรรคกิจสังคม พรรคชาติไทย พรรคประชาธิปัตย์ พรรคราษฎร รวมกันเป็นรัฐบาลโดยเสนอ พลตรีชาติชาย ชุณหะวัณ เป็นนายก

เรื่องอื้อฉาวเกี่ยวกับการทุจริตยังคงทำลายล้างพรรค ในปี พ.ศ. 2533 เมื่อนายกรัฐมนตรีคือ พลเอกชาติชาย ชุณหะวัณ ขู่ว่าจะขับไล่พรรคออกจากการเป็นพรรคร่วมรัฐบาล หลังจากที่ พลอากาศเอกสิทธิ ลาออกจากตำแหน่งหัวหน้าพรรคและสมาชิกพรรค หม่อมราชวงศ์คึกฤทธิ์ ผู้ก่อตั้งพรรคก็ได้รับเลือกให้กลับมาดำรงตำแหน่ง  หัวหน้าพรรคในช่วงสั้นๆ แทนที่พลอากาศเอกสิทธิ ส่วนหนึ่งเป็นเพราะพลเอกชาติชายเคยดำรงตำแหน่งรัฐมนตรีว่าการกระทรวงการต่างประเทศในรัฐบาลของหม่อมราชวงศ์คึกฤทธิ์ พลเอกชาติชายจึงตัดสินใจไม่ขับไล่พรรคออกจากการเป็นพรรคร่วมรัฐบาล

ในเดือนธันวาคม พ.ศ. 2533 พรรคกิจสังคมพร้อมกับพรรคประชาธิปัตย์ถอนตัวออกจากการเป็นพรรคร่วมรัฐบาลของพลเอกชาติชาย แม้ว่าต่อมาจะกลับเข้าร่วมรัฐบาลพลเอกสุจินดา คราประยูร ในเดือนเมษายน พ.ศ. 2535 ภายใต้การนำของ มนตรี พงษ์พานิช ซึ่งเป็นหัวหน้าพรรคคนใหม่แทนหม่อมราชวงศ์คึกฤทธิ์ที่วางมือทางการเมือง ในช่วงภายหลังเหตุการณ์ พฤษภาทมิฬ พรรคกิจสังคม ถูกขนานนามว่า "พรรคมาร" เพราะสนับสนุนสุจินดา คราประยูรเป็นนายก แต่เมื่อชวน หลีกภัย ได้รับเลือกเป็นนายก ก็นำพรรคกิจสังคมเป็นพรรคร่วมรัฐบาลแต่ต่อมาก็ออกจากรัฐบาลที่สนับสนุนทหารในเดือนมิถุนายน พ.ศ. 2535

หลังจากแตกออกเป็นสองฝ่ายภายในพรรคอันเป็นผลมาจากการแย่งชิงอำนาจในปี พ.ศ. 2542 พรรคก็ถอนตัวจากรัฐบาลที่นำโดย ชวน หลีกภัย อีกครั้ง โดยมี สส. 17 คนถอนตัวจากการร่วมรัฐบาล ในปี พ.ศ. 2543 สมาชิกพรรคหลายคน รวมทั้งนายสุวิทย์ คุณกิตติ อดีตหัวหน้าพรรคตัดสินใจลาออกจากการเป็นสมาชิกพรรคเพื่อเข้าร่วมกับพรรคไทยรักไทย ที่นำโดย ทักษิณ ชินวัตร

ภายในปี พ.ศ. 2544 พรรคกิจสังคมได้สูญเสียการสนับสนุนทางการเมืองไปมาก ทำให้ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 พรรคได้ที่นั่งในรัฐสภาเพียงที่นั่งเดียว และในระหว่างปี พ.ศ. 2548 จนถึงปี พ.ศ. 2551 พรรคกิจสังคมมิได้มีบทบาททางการเมืองเหมือนแต่ก่อน เพราะสมาชิกคนสำคัญของพรรค ได้ลาออกหรือไปเข้าร่วมกับพรรคอื่น โดยเฉพาะ พรรคไทยรักไทย

ในการเลือกตั้ง พ.ศ. 2554 ได้ส่งผู้สมัครทั้งในระบบบัญชีรายชื่อ และระบบแบ่งเขต แต่ไม่ได้รับการเลือกตั้งแม้แต่ที่นั่งเดียวในสภาผู้แทนราษฎร โดยได้รับคะแนนในระบบบัญชีรายชื่อเพียงร้อยละ 0.31 หรือ 81,824 คะแนน

 การกลับมาของบทบาททางการเมือง 
พรรคกิจสังคม ได้ถูกรื้อฟื้นอีกครั้ง ในปลายปี พ.ศ. 2551 ภายหลังคดียุบพรรคการเมือง พ.ศ. 2551 สุวิทย์ คุณกิตติ อดีตหัวหน้าพรรคซึ่งลาออกจากการเป็นหัวหน้าพรรคเพื่อแผ่นดิน ไม่นาน ได้กลับมาฟื้นฟูพรรคอีกครั้ง โดยนำสมาชิกสภาผู้แทนราษฎรบางคนที่ยังไม่ได้สังกัดพรรคการเมือง เข้าสังกัดพรรคกิจสังคม โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน อภิสิทธิ์ เวชชาชีวะ เป็นนายกรัฐมนตรี ซึ่งสมาชิกสภาผู้แทนราษฎรที่ย้ายมาสังกัด จำนวน 5 คน คือ 
 เทวฤทธิ์ นิกรเทศ ส.ส.สัดส่วน จากพรรคพลังประชาชน
 สมเจตน์ ลิมปะพันธุ์ ส.ส.สุโขทัย จากพรรคชาติไทย
 มนต์ชัย วิวัฒน์ธนาฒย์ ส.ส.พิษณุโลก จากพรรคพลังประชาชน
 ชยุต ภุมมะกาญจนะ ส.ส.ปราจีนบุรี จากพรรคพลังประชาชน
 วารุจ ศิริวัฒน์ ส.ส.อุตรดิตถ์ จากพรรคพลังประชาชน

 ผู้บริหารพรรค 
 รายนามหัวหน้าพรรค 
 หัวหน้าพรรคกิจสังคม ลำดับที่ รูป รายนาม  เริ่มวาระ  สิ้นสุดวาระตำแหน่งสำคัญ 1
(1)100px หม่อมราชวงศ์คึกฤทธิ์ ปราโมช 4 พฤศจิกายน พ.ศ. 2517 22 มกราคม พ.ศ. 2529 อดีตนายกรัฐมนตรี
 อดีตประธานสภานิติบัญญัติแห่งชาติ
 อดีตรัฐมนตรีว่าการกระทรวงมหาดไทย
 อดีต​รัฐมนตรีช่วยว่าการกระทรวงพาณิชย์
 อดีต​รัฐมนตรีที่ไม่ได้ประจำกระทรวง 2 100px พลอากาศเอก สิทธิ เศวตศิลา 30 มกราคม พ.ศ. 2529 2 กันยายน พ.ศ. 2533 อดีตรองนายกรัฐมนตรี
 อดีตรัฐมนตรีว่าการกระทรวงการต่างประเทศ
 อดีตรัฐมนตรีประจำสำนักนายกรัฐมนตรี
 อดีตองคมนตรี 1
(2)100px หม่อมราชวงศ์คึกฤทธิ์ ปราโมช 2 กันยายน พ.ศ. 2533  9 มิถุนายน พ.ศ. 2534 อดีตนายกรัฐมนตรี
 อดีตประธานสภานิติบัญญัติแห่งชาติ
 อดีตรัฐมนตรีว่าการกระทรวงมหาดไทย
 อดีต​รัฐมนตรีช่วยว่าการกระทรวงพาณิชย์
 อดีต​รัฐมนตรีที่ไม่ได้ประจำกระทรวง 3 100px มนตรี พงษ์พานิช 9 มิถุนายน พ.ศ. 2534 29 กันยายน พ.ศ. 2541 อดีตรองนายกรัฐมนตรี
 อดีตรัฐมนตรีว่าการกระทรวงคมนาคม
 อดีตรัฐมนตรีว่าการกระทรวงพาณิชย์
 อดีตรัฐมนตรีว่าการกระทรวงสาธารณสุข
 อดีตรัฐมนตรีว่าการกระทรวงเกษตรและสหกรณ์
 อดีต​ รัฐมนตรีช่วยว่าการกระทรวงมหาดไทย
 อดีต​ รัฐมนตรีช่วยว่าการกระทรวงคมนาคม 4 100px บุญพันธ์ แขวัฒนะ 29 ตุลาคม พ.ศ. 2541 5 มีนาคม พ.ศ. 2542 
 อดีตรองนายกรัฐมนตรี
 อดีตรัฐมนตรีว่าการกระทรวงสาธารณสุข 5100px สุวิทย์ คุณกิตติ 5 มีนาคม พ.ศ. 2542 9 สิงหาคม พ.ศ. 2543 อดีตรองนายกรัฐมนตรี
 อดีตรัฐมนตรีว่าการกระทรวงยุติธรรม
 อดีตรัฐมนตรีว่าการกระทรวงเกษตรและสหกรณ์
 อดีตรัฐมนตรีว่าการกระทรวงศึกษาธิการ
 อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม
 อดีตรัฐมนตรีว่าการกระทรวงเทคโนโลยีสารสนเทศและการสื่อสาร
 อดีตรัฐมนตรีว่าการกระทรวงอุตสาหกรรม
 อดีต​รัฐมนตรีช่วยว่าการกระทรวงเกษตรและสหกรณ์ 6100px พยุง นพสุวรรณ 9 สิงหาคม พ.ศ. 2543 26 เมษายน พ.ศ. 2546 7100px เจษฎา ตันติบัญชาชัย 26 เมษายน พ.ศ. 2546 13 ธันวาคม พ.ศ. 2547 8100px อรรถพล ชัยนันท์สมิตย์  13 ธันวาคม พ.ศ. 2547 29 ตุลาคม พ.ศ. 2550 -  100px สุวิภา คุณกิตติ 30 ตุลาคม พ.ศ. 2550  (รักษาการ) 22 มีนาคม พ.ศ. 2551 9100px ทองพูล ดีไพร 23 มีนาคม พ.ศ. 2551 19 ตุลาคม พ.ศ. 2561

 รายนามเลขาธิการพรรค 
 เลขาธิการพรรคกิจสังคม ลำดับที่ รูป รายนาม  เริ่มวาระ  สิ้นสุดวาระตำแหน่งสำคัญ 1 100px บุญชู โรจนเสถียร  4 พฤศจิกายน พ.ศ. 2517  26 สิงหาคม พ.ศ. 2521 (รักษาการเลขาธิการพรรค มนตรี พงษ์พานิช วันที่ 27 สิงหาคม - 12 กันยายน พ.ศ. 2521) 
 อดีตรองนายกรัฐมนตรี
 อดีตรัฐมนตรีว่าการกระทรวงการคลัง
 อดีตกรรมการผู้จัดการใหญ่ธนาคารกรุงเทพ 2 100px เกษม ศิริสัมพันธ์  13 กันยายน พ.ศ. 2521  15 ตุลาคม พ.ศ. 2525 
 อดีตสมาชิกสภานิติบัญญัติแห่งชาติ
 อดีตสมาชิกวุฒิสภา
 อดีตสมาชิกสภาร่างรัฐธรรมนูญ 3 100px โกศล ไกรฤกษ์  20 สิงหาคม พ.ศ. 2525  17 มิถุนายน พ.ศ. 2527  พงส์ สารสิน (17 มิถุนายน พ.ศ. 2527 – 22 มกราคม พ.ศ. 2529)
 ร้อยตำรวจเอก สุรัตน์ โอสถานุเคราะห์ (30 มกราคม พ.ศ. 2529 – 1 มีนาคม พ.ศ. 2532)
 มนตรี พงษ์พานิช (1 มีนาคม พ.ศ. 2532 – 9 มิถุนายน พ.ศ. 2534)
 ประยุทธ์ ศิริพานิชย์ (9 มิถุนายน พ.ศ. 2534 – 23 พฤศจิกายน พ.ศ. 2534)
 พลโท เขษม ไกรสรรณ์ (23 พฤศจิกายน พ.ศ. 2534 – 10 เมษายน พ.ศ. 2535)
 บุญพันธ์ แขวัฒนะ (10 เมษายน พ.ศ. 2535 – 13 ตุลาคม พ.ศ. 2536)
 ร้อยตำรวจเอก เฉลิม อยู่บำรุง (13 ตุลาคม พ.ศ. 2536 – 27 ธันวาคม พ.ศ. 2537)
 สุวิทย์ คุณกิตติ (2 ธันวาคม พ.ศ. 2538 – 5 มีนาคม พ.ศ. 2542)
 สมศักดิ์ เทพสุทิน (5 มีนาคม พ.ศ. 2542 – 2 กรกฎาคม พ.ศ. 2542)
 ระวี หิรัญโชติ (2 กรกฎาคม พ.ศ. 2542 – 9 สิงหาคม พ.ศ. 2543)
 เจษฎา ตันติบัญชาชัย (9 สิงหาคม พ.ศ. 2543 – 26 เมษายน พ.ศ. 2546)
 อุทัย นุ่มสุวรรณ (26 เมษายน พ.ศ. 2546 – 15 ธันวาคม พ.ศ. 2546)
 ปราโมทย์ ตามควร (30 เมษายน พ.ศ. 2547 – 13 ธันวาคม พ.ศ. 2547)
 อำนวย ศิริทองสุข (13 ธันวาคม พ.ศ. 2547 – 14 กันยายน พ.ศ. 2548)
 สยมภู เกียรติสยมภู (14 กันยายน พ.ศ. 2548 – 19 ตุลาคม พ.ศ. 2561)

 ผลการเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน สถานภาพพรรค ผู้นำเลือกตั้ง2518  1,982,168 10.8%  18ฝ่ายค้าน (2518) หม่อมราชวงศ์  คึกฤทธิ์ ปราโมชแกนนำจัดตั้งรัฐบาล  
(2518 -  2519)2519  3,272,170 17.5%  27ฝ่ายค้าน25224,179,17421.1% 37 ฝ่ายค้าน (2522 - 2523) ร่วมรัฐบาล (2523 - 2526)2526  7,103,177 26.8%  4แกนนำจัดตั้งรัฐบาล  2529  4,560,615 12.1%  41 ร่วมรัฐบาล พลอากาศเอก  สิทธิ เศวตศิลา2531  4,651,161 11.8%  3  ร่วมรัฐบาล (2531 - 2533)  ฝ่ายค้าน (2533 - 2534)มี.ค. 2535  3,586,714 8.1%  23 ร่วมรัฐบาล มนตรี พงษ์พานิชก.ย. 2535  1,863,360 4.0%  9  ร่วมรัฐบาล (2535-2536) ฝ่ายค้าน (2536 - 2538)2538  2,201,218 4.0%  0ร่วมรัฐบาล2539  3,036,544 5.3%  22544  44,926 0.16%  19 ฝ่ายค้าน พยุง นพสุวรรณ2548  58,721   1ไม่ได้รับเลือกตั้ง อรรถพล ชัยนันท์สมิตย์2554  81,824 0.31%  0 สุวิทย์ คุณกิตติ

 ผลการเลือกตั้งสมาชิกสภากรุงเทพมหานคร (สก.) 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง2537    5 เสียงข้างน้อย

 การแยกตัวของสมาชิกพรรค 
พรรคกิจสังคมเคยมีสมาชิกพรรคที่ลาออกไปตั้งพรรคการเมืองใหม่ หรือย้ายไปเป็นกรรมการบริหารพรรค โดยมีดังนี้
 พรรคสหประชาธิปไตย นำโดย บุญเท่ง ทองสวัสดิ์ (สิ้นสภาพความเป็นพรรคการเมืองในวันที่ 22 ตุลาคม พ.ศ. 2535)
 พรรคกิจประชาคม นำโดย บุญชู โรจนเสถียร (ก่อนจะยุบรวมเป็น พรรคเอกภาพ ในเวลาต่อมา)
 พรรคมวลชน นำโดย ร.ต.อ. เฉลิม อยู่บำรุง (เคยยุบรวมกับพรรคเมื่อวันที่ 12 พฤศจิกายน พ.ศ. 2536 แล้วแยกออกจากพรรคอีกครั้งเมื่อวันที่ 16 มีนาคม พ.ศ. 2538)

 สิ้นสภาพความเป็นพรรคการเมือง 
พรรคกิจสังคมสิ้นสภาพความเป็นพรรคการเมือง เมื่อวันที่ 19 ตุลาคม พ.ศ. 2561

 อ้างอิง 


 แหล่งข้อมูลอื่น 
 ข้อมูลจากเว็บไซต์ของรัฐสภาไทย 
 เว็บไซต์อย่างเป็นทางการของพรรค 

กิจสังคม

กิจสังคม
หมวดหมู่:พรรคการเมืองไทยที่ยุบพรรคในปี พ.ศ. 2561
หมวดหมู่:พรรคอนุรักษ์นิยมในประเทศไทย
หมวดหมู่:พรรคการเมืองไทยที่ยุบพรรคในปี พ.ศ. 2519